Dumnezeu vs Satana. Vacanta in Romania - Andrei Ciobanu, Ionut Rusu
O fictiune amuzanta prin care am incercat sa ne imaginam ce s-ar intampla daca atat Cel de Sus, cat si cel de jos, ar veni pe Pamant, si s-ar intalni tocmai in Romania. Oare cum se vede tara noastra prin ochii unui strain, care ajunge aici fara sa stie mare lucru despre noi? Trebuie sa recunoastem ca avem o tara a contrastelor si a paradoxului, in care e foarte greu sa te plictisesti, mai ales daca esti atent la toate lucrurile, bune si rele, care ne reprezinta ca popor: salariile sunt printre cele mai mici din Europa, dar peste tot pe unde te-nvarti vezi haine de firma si masini scumpe. Suntem extrem de ospitalieri cu strainii, dar nu ne suportam vecinii de bloc. Avem cel mai rapid internet, dar si sate intregi fara curent electric. La noi vei gasi oameni geniali, dar cat ii cauti, te vei lovi de-o gramada de analfabeti. Ne iubim tara, dar regiunile nu prea se suporta intre ele, ne adunam la moaste, dar si la Loft, o avem pe Simona Halep, dar si pe Vulpita. Pana la urma, nicaieri nu-i ca acasa dar, in acelasi timp, ca la noi la nimeni. Faptul ca tara noastra e plina de credinciosi o transforma in locul perfect pentru primul concediu al lui Dumnezeu. In acelasi timp, pentru ca tara noastra e plina si de pacatosi, este la fel de potrivita si pentru Satana. Cei doi pornesc intr-o aventura 100% romaneasca, ajungand in toate cele 4 colturi ale tarii si descoperind Romania exact asa cum este ea, adica incredibil de frumoasa, doar sa n-o vezi nemachiata. Noi, autorii cartii, iti promitem solemn ca vei rade citind aceasta poveste. Dar, fiindca esti roman, te-ai invatat deja cu gandul ca nu e bine sa crezi in promisiuni. - Andrei Ciobanu, Ionut Rusu \n Andrei Ciobanu si Ionut Rusu au absolvit scoala generala si liceul la Suceava, respectiv Gheorgheni, exact ca majoritatea scriitorilor de succes din lume. S-au remarcat inca din clasele mici, reusind sa fie publicati chiar si in Revista Scolii, dar asta pentru ca nici unui coleg cu adevarat talentat nu-i pasa suficient de revista aia incat sa trimita si el texte. Au fost niste varfuri de lance in liceu, situandu-se in prima parte a clasamentului clasei, mai exact in primii 9. Amandoi au urmat apoi cursurile Facultatii de Studii Europene, pe care Andrei a si terminat-o, Ionut plecand la munca in Germania in ultimul an. Nefiind priceputi la nimic de fapt, si-au croit apoi un drum aprig in comedie, urcand pe cele mai mari scene ale tarii, precum cele din Vulcan, Cisnadie, Vatra Dornei si alte astfel de metropole. In prezent, cei doi modereaza o emisiune la radio, ajunsi acolo, bineinteles, pe pile si posteaza diverse sketch-uri neamuzante si vloguri inutile on-line. Au amandoi bifa pe Instagram, deci garanteaza Zuckerberg pentru ei, si sunt pasionati de fotbal, masini, FIFA si multe altele. Deocamdata, sectiunea de ,,multe altele e goala, dar baietii promit solemn ca o vor umple cu ceva la un moment dat. Asadar, judecand dupa aceste superbe calitati si marete realizari, zi si tu... Cine era mai potrivit sa scrie o astfel de carte daca nu ei?